b'\n_START_ARTICLE_\nAustralia Zoo\n_START_PARAGRAPH_\nAustralia Zoo er en liten dyrepark som fortrinnsvis viser frem reptiler. Dyreparken ligger i byen Beerwah i Queensland, Australia. Den eies av familien Irwin; den n\xc3\xa5 avd\xc3\xb8de Steve Irwin og hans enke Terri Irwin. Dokumentarserien The Crocodile Hunter gjorde dyreparken til en stor turistattraksjon._NEWLINE_Parken er mest kjent for sine krokodiller og foringen av dem, som ofte skjer med publikum til stede. Dyreparken er ogs\xc3\xa5 kjent for \xc3\xa5 ha andre australske dyrearter som koalabj\xc3\xb8rner, vombater, tasmanske pungdjevler, slanger og (frem til 2006) den store galapagosskilpadden Harriet. Den ble regnet for \xc3\xa5 v\xc3\xa6re verdens eldste levende dyr da den d\xc3\xb8de 23. juni 2006, 176 \xc3\xa5r gammel.\n_START_SECTION_\nHistorie\n_START_PARAGRAPH_\nOmr\xc3\xa5det der dyreparken st\xc3\xa5r, ble kj\xc3\xb8pt i 1970 av Steve Irwins foreldre, Lyn og Bob Irwin. Parken het opprinnelig Beerwah Reptile Park. Over 10 \xc3\xa5r senere ble den omd\xc3\xb8pt til Queensland Reptile and Fauna Park, og omr\xc3\xa5det ble utvidet til det dobbelte da man kj\xc3\xb8pte ytterligere f\xc3\xb8rti m\xc3\xa5l. I 1987 \xc3\xa5pnet Crocodile Environmental Park, blant annet for \xc3\xa5 sikre deltakrokodillens fortsatte eksistens._NEWLINE_P\xc3\xa5 1990-tallet hadde Crocodile Environmental Park blitt sv\xc3\xa6rt popul\xc3\xa6r, og ble regnet som unik n\xc3\xa5r det gjaldt fremvisningen av krokodilleforingen i parken. I 1992 ble parken omd\xc3\xb8pt igjen, n\xc3\xa5 til Australia Zoo.'